Home/Lifestyle/Prinses [persoonlijke blog]
Pien 8 februari 2016	Lifestyle
Tags drieling jurk meerling prinses roze trouwen zoon Topverkopers: Graffiti Boeke||
Geroepe om te gaan werk in Afganistan trek die Groenewalds uit Pretoria Kaboel toe. Elf jaar later word Werner, Jean-Pierre en Rodé in 'n wrede terreuraanval vermoor. Hannelie bly alleen agter. Hoe gebeur so iets met mense wat in gehoorsaamheid geleef het, oortuig van God se beskerming? Hannelie Groenewald se openhartige verhaal is 'n merkwaardige getuienis van 'n lewe in geloof, van God se liefde, genade, en die krag van vergifnis. Sy wys dat enigeen kán opstaan uit die as.
Will het 'n stukkie. Iemand by die werk, jonk genoeg om sy dogter te wees. En Adriaan en Cassie weet daarvan, maar bly tjoepstil.
Asof dit nie die vriendekring genoeg ontwrig nie, sing Cassie en Phoebie se seun skielik in 'n bedenklike nagklub en Phoebie se eksie-perfeksie ma wil kom kuier in Pretoria - dalk vir baie lank. (Phoebie eet sommer 'n éclair.) Adriaan se Ingrid het pas wéér 'n knop in haar bors gevoel, hul enigste dogter I ver oor die waters, en dan's daar boonop Adriaan se familieplaas wat verkoop moet word noudat sy broer wil padgee Australië toe.
En heeltyd wonder Phoebie en Ingrid: Wat skort met Will se vrou, Soekie? Sy't onlangs aan haar gesig laat werk en sy lyk fantasties, maar iets is fout in haar oë.
Die wel en wee van drie paartjies in hul 50's, komies, lewensgetrou en eg. 'n Storie vir almal wat ooit oor hul vriende gewonder het, mense nes ek en jy, almal met hul eie geheime.
Derick van der Walt is 'n veelbekroonde skrywer van Pretoria. Tussen vriende is sy tweede roman vir volwassenes - Daan Dreyer se blou geranium het in 2012 verskyn.
Hoë politici sweer saam om Suid-Afrika in 'n diktatorskap te dompel. Die armes het genoeg gehad en kom in opstand. Die land brand. Mense vir wie Thys Krige omgee, kry seer. Iemand moet daarvoor boet.
Hierdie keer word hy betrek by korrupsie en komplotte op regeringsvlak. 'n Korrupte president speel in die hand van buitelandse moondhede met imperialistiese ambisies wat 'n voet in die deur soek. Sagte kolonisasie, noem mens dit. Staatskaping noem die media dit. Die tentakels daarvan al so diep in die struktuur van mense in sleutelposte dat niemand meer seker is wie betrokke is en wie vertrou kan word nie. In sulke gevalle protesteer mense gewoonlik. Hulle kan byvoorbeeld so aggressief gemaak word dat hulle mekaar begin uitroei. Traangas word gedokter met dwelms wat ten doel het dat mense mekaar te lyf gaan. Grootskaalse chaos maak 'n land onregeerbaar. Dryf die mense se frustrasie tot breekpunt. Sweep hulle teen mekaar op. Maar daar is maniere om hulle stemme stil te kry.
In Krige se stryd het drie vroue deel van sy wêreld geword: sy halfsuster, 'n gestremde IT-spesialis en 'n genie wat die donkerweb met die donkerbewuste in die mens se psige in verband bring. Al drie gaan gebuk onder pyn en trauma, soos Krige, en vir al drie ervaar hy iets wat aan liefde gelykgestel kan word.
Sheri deel met die leser die opwindende avonture op haar pad, die seerkry, vrees, en verliese (die grootste hiervan die dood van haar pa, Jerry), asook die werklikhede waarmee sy as 'n volwassene met Downsindroom gekonfronteer word. Dan gesels haar ma oor 'n lewe in die skaduwee van 'n kind
met Downsindroom. Sy deel openhartig haar geloofstryd toe sy gehoor het haar kind het Downsindroom en haar en haar dogter se reis die onbekende in. Shéri - Nes ek is is 'n boek wat grense verskuif, want soos Shéri tereg vra: 'Wat is nou eintlik normaal?' Dié boek herinner die leser juis dat ons as kinders van God elkeen ons volle potensiaal kan bereik, ongeag die uitdagings waarvoor ons te staan kom.
Hykie Berg is 'n bekende film- en TV-akteur, geliefd en gewild reg oor Suid-Afrika. Hy is ook 'n verslaafde. Op die kruin van sy suksesloopbaan verloor Hykie alles en draai by die dood om. Hier vertel hy sy verhaal openhartig, van die dwelmhole van Hillbrow tot in 'n maksimum-sekuriteitsel in die Weskoppies-hospitaal, waar God hom van 'n gewisse dood red. Hykie nooi jou uit om te onthou dat God se liefde ook vir jou bedoel is, en dat, al doen ons wat, God ons nie laat gaan nie.